વેંટિયો રમાડવાની એટલે ખબર સેં કે, કાંહાની થાળીમાં પાંણી નાંખવામાં આવે ઇમાં નાંખવામાં આવે દહીં અનં પછં કંકુ, એમાં રોકડા હાત રૂપિયા, થોડી હોપારી અનં ખારેક અને એમાં નાંખવામાં આવે ચાંદીની વેંટી. એ અરસપરસ નાંખીને હોધવાની તમારે. કુણ વધારે વખત હોધી કાઢે એ ચતુર ગણાય. પછં તો છેડાની ગાંઠગાંઠ છૂટે. વરરાજા છેડો બાંધે, કન્યા છોડે. આવી તો અરસપરસ વોય સે છેડાબંધી. પણ તમારે તો ચ્યાંથી વોય આવી છેડાબંધી? તમોને તો આ બધું હસવું આવતું અશે. આવે જ ને ? આ બધુ તો તમોને રમૂજ ઉપજાવે પણ જે કાંઈ આગળથી ચાલ્યું આવતું હશે ઇનો કાંક અરથ તો અશે કે નઈ? જુઓ ભૈ, આ દનિયામાં દરેકની પાછળ એક આખું વિશ્વ વોય સે. પણ તમે ઇનાથી ઉછેટાઈ જ્યા એટલે તમોનેં ઇની મજાક હૂજે નં!